Cock & Bull | LekkeSlaap
Cock & Bull is 'n kroeg, restaurant en verblyf aan die voetheuwels van die Magaliesberge. Dit is 40 minute vanaf Pretoria, Johannesburg en Rustenburg en 7 km vanaf Hartbeespoortdam. Naweek- en oornagreisigers is meer as welkom om aan te klop. Die akkommodasie is perfek vir sakereisigers of enigeen wat van die doendinge in en om Hartbeespoort wil aanpak.
Die houthutte is gerieflik en het elk slaapplek vir 2 gaste. Die hutte het lugversorging, 'n yskassie en tee- en koffiemaakgeriewe. Neem asb. kennis dat die kamers nie vir selfsorg toegerus is nie.
Die gastehuis het 4 kamers wat 'n sitkamer met 'n TV, koffie- en teemaakgeriewe, 'n mikrogolf en 'n yskas deel. Dié kamers is langs die kroegarea, maar elke kamer het sy eie ingang. Neem asb. kennis dat die kamers nie vir selfsorg toegerus is nie.
Die 2 Kamers vir 4 is oopplan, het elk 'n en suite-badkamer en is perfek vir gesinne met klein kindertjies in bababedjies of 'n groep vriende. Die kamers het lugversorging, mikrogolwe en tee- en koffiemaakgeriewe.
Die kamers is nie toegerus vir selfsorg nie, maar is ideaal vir gerieflike en bekostigbare oornagverblyf. Etes en drinkgoed kan by die restaurant bestel word. Ontbyt, middagete en aandete word daagliks bedien van 09:00 tot 20:00, op Maandae net tot 18:00 en Sondae net tot 17:00. Ontbyt is nie ingesluit by die tariewe nie, maar verniet pap word voorsien in die eetkamer en gaste kan dit wel teen 'n ekstra koste bestel.
Die hooftrekpleiser op die perseel is die Cock & Bull kroeg en restaurant en bied heerlike vleis en tuisgemaakte pasteie en skyfies. Die restaurant het gratis WiFi en 'n helder swembad wat alle gaste kan gebruik. Braai en spitbraaigeriewe is ook beskikbaar.
Pasgemaakte pakkette is beskikbaar en is baie gewild onder kontrakteurs van regoor die land wat in die omgewing moet kom werk. Langtermyn-verblyf sluit alle etes, wasgoeddienste, WiFi en die gebruik van die klein konferensiegeriewe in. Weeklikse en maandelikse pakkette is beskikbaar. Die restaurant kan voorsiening maak vir spesiale voedingsvereistes.